Във връзка с постъпило уведомление за ИП с вх. № ОВОС-501/06.02.2025г. за инвестиционно предложение „Еднофамилна жилищна сграда в ПИ 06447.29.259, с. Брестник, Община Родопи, Област Пловдив“, в т.ч. и изграждане на сондажен кладенец с дълбочина от 20 метра и уведомление с вх. № ОВОС-500/06.02.2025г. за инвестиционно предложение „Еднофамилна жилищна сграда в ПИ 06447.29.262, с. Брестник, Община Родопи, Област Пловдив“, в т.ч. и изграждане на сондажен кладенец с дълбочина от 20 метра и писмо изх. № ПУ-01-167(1)/17.03.2025г. на Басейнова Дирекция Източнобеломорски район Пловдив, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение касае изграждане на една еднофамилна жилищна сграда със сондажен кладенец в ПИ 06447.29.259, с. Брестник и една еднофамилна жилищна сграда със сондажен кладенец в ПИ 06447.29.262, с. Брестник, Община Родопи. Предвидените сондажни кладенци са с дълбочина от 20 метра.

Информира ме Ви, че имотите, обект на ИП са в непосредствена близост и в тази връзка ще бъдат разглеждани заедно, а не поотделно.

Така заявеното ИПпопада в обхвата на т. 2, буква „г“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до Община Родопи, кметство с. Брестник, БД ИБР

Отговорено от РИОСВ-Пловдив на 20.03.2025г.